text: Fandt 30 perler i en enkelt østers fra Vadehavet
  16 marts 2015 kl. 10.26
  En østers-turist fandt lørdag 30 perler i den samme øster. Et usædvanligt fund, bekræfter Vadehavscentret.
  DR Syd bringer mandag beretningen om et selskab på 35 personer, som havde samlet østers i Vadehavet. Da de efterfølgende skulle spise de grillede skaldyr, vrimlede det pludselig med perler.
  - Der er da noget i den, siger hun så og spyttede et par perler ud, skriver DR Syd. Men så blev det bare ved og til sidst var der 30 perler som hun havde fundet i den samme østers, fortæller Benny Thomsen, der er kusk på de såkaldte Østers-safarier på Mandø.
  - Det er helt usædvanligt, siger biolog Christina Røllike Ditlefsen, Vadehavscentret, til TV SYD.
  Perlerne opstår, hvis østersen bliver irriteret på et sandskorn eller lignende. Så bliver det irriterende pakket ind i perlemor.
  - Så den her må være virkelig irriteret, konstaterer hun.
  Christine Røllike Ditlefsen var selv på østers-tur i weekenden.
  - Vi fandt ikke en eneste, siger hun til TV SYD.
  Der er flere beretninger om folk, der har fundet mere end en perle.
  - Jeg har været af sted i mange år, og jeg har haft tre enkelt fund 
  før, og så lige pludselig finde 30 i én østers, så tænker man at der er noget galt, siger Benny Thomsen til DR Syd.
  Den heldige østers-jæger - en kvinde fra Randers-egnen - blev da også meget overrasket over sit fund og planlægger i følge Benny Thomsen at få lavet smykker af sit fund.
  - Det her tror jeg er danmarksrekorden. Jeg ved Margrethe Vestager engang har fundet en østers med tre perler i, men 30 det lyder helt skørt, siger Benny Thomsen.
  
  Video fra Facebook fra turen i lørdags...
  (function(d, s, id) {  var js, fjs = d.getElementsByTagName(s)[0];  if (d.getElementById(id)) return;  js = d.createElement(s); js.id = id;  js.src = "//connect.facebook.net/da_DK/all.js#xfbml=1";  fjs.parentNode.insertBefore(js, fjs);}(document, 'script', 'facebook-jssdk'));Opslag af Mandø Event.
  